《芦中老人》
清代·汪洪度

芦中人易老，不复刺渔船。悲歌采薇蕨，归卧西山巅。

山路幸险巇，足音少人传。气衰筑难击，不如弄云烟。

骨瘦薪难卧，不如枕清泉。清泉涤尘襟，云烟幻眼前。

忧思能伤人，谁禁迟暮年！

作者简介：字于鼎，江南歙县人。诸生。著有《馀事集》。○于鼎诗，渔洋定其全集，歌行中赏其《建文钟》篇，云中有史笔，非苟作者，今集中不见此诗，可惜也。